Liikenneministeri Anne Bernerin mukaan nykyinen lainsäädäntö riittää suojatieturvallisuuden ylläpitoon. Uuden tieliikennelain myötä suojateiden automaattivalvontaa kuitenkin lisätään.

Liikenneministeri Anne Berner oli mukana Liikenneturvan järjestämässä mediatilaisuudessa Helsingissä Auroran liikennepuistossa.

Iltalehti kysyi ministeriltä, että riittääkö nykyinen lainsäädäntö turvaamaan suojateiden turvallisuuden vai pitääkö lakeja kiristää.

Liikenneministeri Anne Berner näkee nollatoleranssin ainoaksi hyväksyttäväksi tavoitteeksi suojatieturvallisuudessa. PENTTI J. RÖNKKÖ

Berner ei nähnyt lakien kiristämistä tarpeellisena.

- Meillä on sinänsä selkeä ja hyvä lainsäädäntö suojateiden osalta. Meillä on hyvin yksiselitteinen lainsäädäntö. Kun jalankulkija on suojatiellä, tai lähestymässä suojatietä, hänelle on annettava tietä, Berner korosti.

- Se mitä me tarvitaan, on enemmän valvontaa. Tässä uudessa tieliikennelaissa mahdollistetaan paremmin se, että myös automaattisella valvonnalla voidaan valvoa suojateitä. Tämä on sellainen lisä, joka tulee jatkossa toivottavasti lisäämään turvallisuutta, arvioi Berner Iltalehdelle.

Suojatielainsäädäntö on selkeä, jos sitä noudatetaan, arvioi Berner. JUKKA VUOKOLA

Suojatien pitäisi suojata. PENTTI J. RÖNKKÖ

Bernerin mukaan suojateiden turvallisuus on parantunut viimeisen kymmenen vuoden aikana selvästi. Suojatiekuolemien määrä on puolittunut, mutta se ei vielä riitä.

- Ainoa hyväksyttävä tavoite suojateillä on nollatoleranssi. Suojatien tarkoitus on suojata jalankulkijaa.

- Vaaratilanteet syntyvät inhimillisistä virheistä ja siitä, ettemme kanna riittävästi huolta liikennesääntöjen noudattamisesta.

Bernerin mukaan uusi ajoneuvotekniikka parantaa turvallisuutta tulevaisuudessa ja autonomiset autot eivät väsy tai ole tarkkaamattomia. Mutta toistaiseksi vastuu on ihmisillä, jotka tiellä liikkuvat.

Bernerin mukaan uusi tieliikennelaki pyrkii auttamaan turvallisuustavoitteiden saavuttamisessa..

- Uuden tieliikennelain tarkoituksen on selkeyttää tieliikenteen sääntöjä ja ja huolehtia siitä, että liikenne on sujuvaa ja turvallista kaikille. Tarkoitus on ja huolehtia siitä, että kävelijöiden, pyörälijöiden ja autoilijoiden keskinäiset säännöt ovat selkeitä ja helpommin ymmärrettävissä.